**ΘΕΜΑ 4Ο**

Ο παρακάτω πίνακας παρουσιάζει δύο σημεία που ανήκουν πάνω στην ατομική καμπύλη προσφοράς μίας επιχείρησης που παράγει σχολικά τετράδια. Η συνάρτηση προσφοράς είναι γραμμική και δείχνει σε κάθε τιμή πόσα τετράδια η συγκεκριμένη επιχείρηση παράγει κάθε μήνα.

|  |  |  |
| --- | --- | --- |
| **Συνδυασμός** | **Τιμή (P) σε ευρώ** | **Προσφερόμενη Ποσότητα (QS)**  **σε τεμάχια** |
| **Α** | 2 | 15.000 |
| **Β** | 2,5 | 25.000 |

**α)** Να υπολογίσετε τη γραμμική συνάρτηση προσφοράς της επιχείρησης. **(Μονάδες 5)**

**β)** Εάν στην αγορά υπάρχουν συνολικά 5 όμοιες επιχειρήσεις που παράγουν τετράδια, να βρεθεί η συνάρτηση της αγοραίας προσφοράς (QS1). **(Μονάδες 4)**

**γ)** Μία αύξηση του αριθμού των επιχειρήσεων που παράγουν τετράδια, θα έχει ως αποτέλεσμα τη μεταβολή της αγοραίας προσφοράς κατά 20% σε κάθε τιμή. Να βρεθεί η νέα αγοραία συνάρτηση προσφοράς (QS2). **(Μονάδες 6)**

**δ)** Να απεικονίσετε, κάνοντας χρήση χάρακα, σε ένα κοινό διάγραμμα την αρχική και την τελική καμπύλη αγοραίας προσφοράς, δείχνοντας τα σημεία τομής με τον κάθετο άξονα των τιμών και τον οριζόντιο άξονα των ποσοτήτων. **(Μονάδες 10)**